Tabadut-is: Aselluf d abeɛɛuc war afriwen, meẓẓi nezzah, ameqqran deg-s yettaweḍ ɣer nnefṣ usantim, llan deg-s sin leṣnaf i nettaf sumata, ṣṣenf amezwaru yettili d aqahwi ijebden ɣer temlel neɣ ɣer tnilit, yettili d ameqqran ɣef ṣṣenf n uqahwi ijebden ɣer tezwaɣ, d abeɛɛuc yesɛɛan setta n yiḍarren sin d inesnasen d yimi yesɛan ikabcaren iyissen ttaṭṭafen aglim syen ad isekcem imis akken ad iṣum idammen, d abaɛɛuc yettidir deg tfekka n yiɣersiwen am ilfan, ifis, uccanen, iberraɣen d yiwtal sumata, d ibeɛɛac yettsumun idammen, anda zemren ad ssummen aɣersiw alma t-nɣan ma yella deg waṭas i yidsen, d abeɛɛuc i d-yetteffɣen di tefsut alma d lexrif, di teẓgi n Rric nettaf-it deg iɣersiwen i d-nuder yakkan, akken diɣen nettafiten deg yimɣan imecṭaḥ acku d wid i d-yaɣlin seg tfekka n yiɣersiwen, ahat d akmaz ikemzen neɣ d taguni igganen iɣersiwen ɣef yemɣan, syen nettaf-iten deg imɣan ttrajuni iɣersiwen akken ad neṭḍen, d abeɛɛuc i nettak d inzi ɣef win ur as-yettsarriḥ ara i tɣawsa neqqar-as Tuɣaleḍ d aselluf acku asellef ma yeṭṭef di tfekka n umuddir ur sittsarriḥ ara, si tama nniḍen ihder-d fell-as DALLET Jean-Marie anda yennad: Am win i tteksen isellufen i waqjen.2 1 DALLET Jean-Marie, Op.Cit, p746.